Valke slaan toe by Gupta-woning | Maroela Media
Die Valke het Woensdagoggend 'n klopjag by die huis van die Gupta-familie in Saxonwold, Johannesburg, gehou.
Brig. Hangwani Mulaudzi, nasionale woordvoerder van die Valke, het bevestig dié gespesialiseerde eenheid van die polisie is besig met 'n klopjag, maar het gesê hulle is tans nie in 'n posisie om meer daaroor uit te brei nie, aangesien die Valke nog besig is.
Daar is 'n groot polisieteenwoordigheid in die omgewing om omstanders en die media word van die huishouding weggehou.
Volgens Karyn Maughan, 'n joernalis vir eNCA, het betroubare bronne gesê die klopjag hou moontlik verband met die Gupta-familie se verbondenheid aan die Vrede-suiwelprojek asook die voortslepende staatskapingsondersoek. Die bronne het glo gesê "hoëprofiel"-inhegtenisnemings van verdagtes kan verwag word aangesien die verdagtes moontlik "vlugrisiko's" is.
Die Valke is midde-in 'n ondersoek na die Gupta-familie se bedrywighede nadat daar verlede jaar onthul is dat die Guptas glo miljoene rande gekry het van die Vrystaatse regering se suiwelprojek in Vrede. E-posse wys glo hoe miljoene rande na Gupta-maatskappye oorbetaal en gebruik is om onder meer vir die Gupta-troue te betaal. Die joernalistieke ondersoekeenhede amaBhungane en Scorpio beweer R84 miljoen wat deur die Vrystaatse regering aan die suiwelprojek gegee is, het in die Guptas se hande beland.
City Press het destyds berig die Valke het op aanklaers van die Nasionale Vervolgingsgesag (NVG) gewag om die lasbriewe te teken sodat die inhegtenisnemings gedoen kan word.
Lees ook: [Opvolg] Drie vas ná Gupta-klopjag
Raid at the Guptas right now. Hawks are there pic.twitter.com/e4gm5Uihls
— S'thembiso Msomi (@Sthezozo) February 14, 2018
Die Valke Guptas staatskaping Vrede-suiwelprojek
Mooi man – vang 'n gupta terwyl hy nog in die land is.
Ook die vroue behoort te weet wat aangaan en kan inligting verskaf.
Guptas is baie skuldig aan ons land se ondergang maar wie is die groot sondebok agter alles, Zuma en die ANC! Begin by hulle en laat hulle boet!
"Saxonwold" not Saxonworld, ek se maar net
Bravo Valke !! Goeie werk dit was hoogtyd dat hulle rekenskap gee. Laat hulle sommer saam met hulle "meester" waai – LAND UIT.